Renosterhorings van miljoene rande gesteel | Maroela Media
Nagenoeg 40 renosterhorings ter waarde van miljoene rande is uit kluise by die Mpumalanga-toerisme-en-parke-agentskap (MPTA) se kantoor in Nelspruit, Mpumalanga gesteel.
Volgens 'n berig in die Laevelder is die horings oor die naweek uit die kluise gesteel. "Die skuldige, of skuldiges, het twee staalkluise wat met 'n dubbelslot gesluit was oopgesny," het 'n bron in die MPTA gesê.
Die MPTA en die polisie kon nie Maandag vir kommentaar bereik word nie. Dex Kotze, 'n omgewingsbewaarder en uitvoerende hoof van Jenna Clifford, sê die waarde van die gesteelde horings is moontlik meer as R168 miljoen.